ROZHODNUTIE KOMISIE
z 22. decembra 2006,
ktorým sa schvaľujú plány monitorovania na zisťovanie prítomnosti rezíduí alebo látok v živých zvieratách a živočíšnych produktoch podľa smernice Rady 96/23/ES predložené Bulharskom a Rumunskom
[oznámené pod číslom K(2006) 6815]
(Text s významom pre EHP)
(2007/15/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a živočíšnych produktoch a o zrušení smerníc 85/358/EHS a 86/469/EHS a rozhodnutí 89/187/EHS a 91/664/EHS (1), a najmä na druhý pododsek jej článku 8 ods. 1,
keďže:
(1)
V smernici 96/23/ES sa ustanovujú opatrenia na monitorovanie určitých látok a ich rezíduí v živých zvieratách a živočíšnych produktoch a stanovuje sa, že členské štáty majú Komisii na schválenie predložiť svoje plány monitorovania na zisťovanie prítomnosti rezíduí alebo látok (ďalej len „plány monitorovania“).
(2)
Keďže termín pristúpenia Bulharska a Rumunska k Spoločenstvu je 1. január 2007, oba štáty predložili Komisii na schválenie svoje plány monitorovania.
(3)
Tieto plány monitorovania spĺňajú požiadavky smernice 96/23/ES a preto by sa mali schváliť.
(4)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Plán monitorovania na zisťovanie prítomnosti rezíduí alebo látok, ako sa stanovuje v článku 5 ods. 1 smernice 96/23/ES, predložený Komisii 25. apríla 2006 Bulharskom, sa schvaľuje.
Článok 2
Plán monitorovania na zisťovanie prítomnosti rezíduí alebo látok, ako sa stanovuje v článku 5 ods. 1 smernice 96/23/ES, predložený Komisii 20. marca 2006 Rumunskom, sa schvaľuje.
Článok 3
Toto rozhodnutie sa uplatňuje s výhradou nadobudnutia platnosti Zmluvy o pristúpení Bulharska a Rumunska a odo dňa nadobudnutia platnosti tejto zmluvy.
Článok 4
Toto rozhodnutie je určené členským štátom.
V Bruseli 22. decembra 2006